ai4bharat/Pralekha huggingface dataset:
ప్రధాన మంత్రి కార్యాలయం
కంచు పతకాన్ని గెలిచినందుకు కిరణ్ బాలియాన్ గారి కి అభినందనలను తెలిపిన ప్రధాన మంత్రి
ఏశియాన్ గేమ్స్ లో శాట్ పుట్ పోటీ లో కంచు పతకాన్ని గెలిచినందుకు కిరణ్ బాలియాన్ గారి కి అభినందనల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఎక్స్ లో ఒక పోస్టు ను పెడుతూ అందులో -
‘‘ఏశియాన్ గేమ్స్ 2022 లో భారతదేశం క్రీడాకారులు మరియు క్రీడాకారిణులు రాణిస్తూ వస్తున్నారు.
అసామాన్యురాలు కిరణ్ బాలియాన్ గారు శాట్ పుట్ పోటీ లో అద్భుతమైనటువంటి కార్యాన్ని సాధించినందుకు మరియు కాంస్య పతకాన్ని గెలిచినందుకు అనేకానేక అభినందన లు. ఆమె సాఫల్యం చూసి యావత్తు దేశ ప్రజలు సంతోషిస్తున్నారు.’’ అని పేర్కొన్నారు.
ప్రధాన మంత్రి కార్యాలయం
ఒకకొమ్ము ను కలిగివున్న ఖడ్గ మృగాల శ్రేయాని కి పాటుపడుతున్న టీమ్అసమ్ ను ప్రశంసించిన ప్రధాన మంత్రి
ఒకే కొమ్ము తో ఉండే ఖడ్గమృగాల శ్రేయం కోసం కృషి చేస్తున్నందుకు టీమ్ అసమ్ ను ప్రధాన మంత్రి శ్రీనరేంద్ర మోదీ ప్రశంసించారు. ఒక కొమ్ము ను కలిగి ఉండే ఖడ్గ మృగం అనేది భారతదేశాని కి గర్వకారణం, మరి ఆ పశు జాతి సంరక్షణ కోసం అన్ని చర్యల ను తీసుకోవడం జరుగుతుంది అని కూడా అన్నారు.
ముఖ్యమంత్రి శ్రీ హిమంత బిశ్వ శర్మ పొందుపరచిన ఒక ట్వీట్ కు తాను ఇచ్చిన సమాధానం లో -
‘‘టీమ్ అసమ్ ది ప్రశంసనీయమైన ప్రయాస. ఒక కొమ్ము ను కలిగి ఉండే ఖడ్గమృగం భారతదేశాని కి గర్వకారణం గా ఉంది. ఆ పశుజాతి ని సంరక్షించడం కోసం అన్ని చర్యల ను తీసుకోవడం జరుగుతుంది’’ అని పేర్కొన్నారు.
ప్రధాన మంత్రి కార్యాలయం
గుజరాత్ మాజీ ముఖ్యమంత్రి శ్రీ కేశూభాయ్ పటేల్ కి ప్రధాని నివాళులు
గురజారాత్ ముఖ్యమంత్రిగా పని చేసిన వరిష్ఠ రాజకీయ ప్రముఖుడు దివంగత శ్రీ కేశూభాయ్ పటేల్ కి ఆయన గాంధీనగర్ నివాసంలో ప్రధాన మంత్రి శ్రీ నరేంద్ర మోడీ నివాళులు అర్పించారు.
నీతి ఆయోగ్
ప్రధాని అధ్యక్షతన ఆగస్ట్ 7న నీతి ఆయోగ్ 7వ గవర్నింగ్ కౌన్సిల్ సమావేశం
భారతదేశం 75 సంవత్సరాల స్వాతంత్య్రాన్ని స్మరించుకుంటున్న ఈ అమృత సందర్భం గా రాష్ట్రాలు మరింత ఉత్సాహం, శక్తి, స్వయం సమృద్ధి, స్వావలంబన మరియు సహకార సమాఖ్య స్ఫూర్తితో ‘ఆత్మ నిర్భర్ భారత్’ వైపు పయనించాల్సిన అవసరం ఉంది. స్థిరమైన, నిలకడతో నిరంతరం కొనసాగే ప్రగతి కోసం, సమ్మిళిత భారతదేశాన్ని నిర్మించే దిశగా, నీతి ఆయోగ్ ఏడవ పాలక మండలి సమావేశం 7 ఆగస్టు 2022న నిర్వహించబడుతుంది. కేంద్రం మరియు రాష్ట్రాలు/కేంద్రపాలిత ప్రాంతాల మధ్య సహకారం మరియు సయోధ్య తో కొత్త శకం వైపు పయనంలో సమన్వయానికి మార్గం సుగమం చేస్తుంది.
న్యూఢిల్లీలోని రాష్ట్రపతి భవన్ కల్చరల్ సెంటర్లో ఏడవ గవర్నింగ్ కౌన్సిల్ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించనున్నారు. పంటల వైవిధ్యం, నూనెగింజలు, పప్పుధాన్యాలు, వ్యవసాయ ఉత్పత్తి దారుల సంఘాలలో స్వయం సమృద్ధిని సాధించడం; జాతీయ విద్యా విధానం-పాఠశాల విద్య అమలు; జాతీయ విద్యా విధానం-ఉన్నత విద్య అమలు; నగర పట్టణ సుపరిపాలన సమావేశం యొక్క చర్చనీయాంశాలు.
ఈ సమావేశ సన్నాహాల్లో భాగంగా ఆరు నెలల పాటు కేంద్రం మరియు రాష్ట్రాల మధ్య కసరత్తు మేధోమథనం జరిగింది. తదనంతరం జూన్ 2022లో ధర్మశాలలో జరిగిన జాతీయ ప్రధాన కార్యదర్శుల సమావేశానికి ప్రధాని అధ్యక్షత వహించారు. అన్ని రాష్ట్రాలు కేంద్ర పాలిత ప్రాంతాల ప్రధాన కార్యదర్శులు, కేంద్ర రాష్ట్ర ప్రభుత్వాల సీనియర్ అధికారులు ఈ సమావేశంలో పాల్గొన్నారు. 7వ గవర్నింగ్ కౌన్సిల్ సమావేశం పైన పేర్కొన్న ప్రతి అంశం పై కార్యాచరణ మార్గం వ్యూహం ఫలితాల ఆధారిత కార్యాచరణ ప్రణాళికను ఖరారు చేయడానికి వివేచిస్తుంది.
జూలై 2019 తర్వాత గవర్నింగ్ కౌన్సిల్లో ఇది మొదటి ప్రత్యక్ష హాజరు సమావేశం. కోవిడ్-19 మహమ్మారి నేపథ్యంలో అలాగే వచ్చే ఏడాది భారతదేశం అత్యంత ప్రతిష్టాత్మకమైన జీ  20 సమిట్ కి అతిదేయ అద్యక్ష దేశంగా సమావేశాలను అత్యంత ఘనంగా నిర్వహించనున్న నేపథ్యంలో మనం అమృత్కాలం లోకి ప్రవేశించడం చాలా కీలకమైన సందర్భం. భారతదేశ సమాఖ్య వ్యవస్థ కు ఈ సమావేశ అధ్యక్ష గౌరవం చాలా ప్రాముఖ్యత సంతరించుకుంది. G-20 సమావేశ వేదిక పై రాష్ట్రాలు తమ పురోగతిని ప్రదర్శించుకునే అవకాశం, అలాగే పోషించగల పాత్రపై కూడా ఈ సమావేశం చర్చిస్తుంది.
నీతి ఆయోగ్ పాలక మండలి రాష్ట్రాలు మరియు కేంద్రపాలిత ప్రాంతాల మధ్య ఉత్సాహం, చురుకు, చొరవల భాగస్వామ్య దృక్పధం తో జాతీయ ప్రాధాన్యతలు, లక్ష్యాలు వ్యూహాలను రూపొందించడం కోసం స్థాపింబడిన ప్రధాన సంస్థ. పాలక మండలి వివిధ రంగాల, విభిన్న మంత్రిత్వ శాఖల మధ్య సమన్వయం, అంతర్ రాష్ట్ర సమస్యలను చర్చించడానికి ఒక వేదిక గా నిలుస్తుంది. భారతదేశ ప్రధాన మంత్రి; రాష్ట్రాల ముఖ్యమంత్రులు, కేంద్రపాలిత లెఫ్టినెంట్ గవర్నర్లు; నీతి ఆయోగ్ ఎక్స్-అఫీషియో సభ్యులు; వైస్ చైర్మన్, నీతి ఆయోగ్; పూర్తి సమయం సభ్యులు, కేంద్ర మంత్రులు ప్రత్యేక ఆహ్వానితులుగా ఉన్నారు. నీతి అయోగ్ సమ్మిళిత అభివృద్ధి కోసం కేంద్ర రాష్ట్రాల మధ్య పలు అభివృద్ధి కార్యక్రమాలు, పథకాల రూపకల్పన వంటి పలు అంశాలపై సమన్వయంతో ప్రగతి సాధన కోసం కీలక వ్యూహాలను రూపొందించడానికి చర్చలకు అత్యంత ముఖ్యమైన వేదిక గా నిలుస్తుంది.
ఆయుష్
నేషనల్ కమిషన్ ఫర్ హోమియోపతి  బిల్లు, 2021 మరియు నేషనల్ కమిషన్ ఫర్ ఇండియన్ సిస్టమ్ ఆఫ్ మెడిసిన్  బిల్లు, 2021 లను ఆమోదించిన రాజ్యసభ
నేషనల్ కమిషన్ ఫర్ హోమియోపతి  బిల్లు, 2021 మరియు నేషనల్ కమిషన్ ఫర్ ఇండియన్ సిస్టమ్ ఆఫ్ మెడిసిన్  బిల్లు, 2021 లను రాజ్యసభ బుధవారం ఆమోదించింది. ఈ రెండు బిల్లులను మంగళవారం లోక్సభ ఆమోదించింది.
ఈ రెండు బిల్లులను ఆయుష్ మంత్రి శ్రీ సర్బానంద సోనోవాల్ ప్రవేశపెట్టారు. నేషనల్ కమిషన్ ఫర్ ఇండియన్ సిస్టమ్ ఆఫ్ మెడిసిన్ యాక్ట్, 2020 ప్రకారం జాతీయ కమిషన్ ఏర్పాటు అయ్యేంత వరకు మెడిసిన్ సెంట్రల్ కౌన్సిల్  ఆర్డినెన్స్, 2021 కింద ఏర్పాటైన బోర్డు అఫ్ గవర్నర్స్ తీసుకున్న నిర్ణయాలు, కుదుర్చుకున్న ఒప్పందాలు అమలు జరిగేలా చూడడానికి, బాధ్యతలు నిర్వర్తించడానికిఈ బిల్లు అవకాశం కల్పిస్తుంది.
హోమియోపతి చట్టం, 2020 కింద జాతీయ కమిషన్ ఏర్పాటు అయ్యేంత వరకు నేషనల్ కౌన్సిల్ ఫర్ హోమియోపతి  ఆర్డినెన్స్, 2021 ప్రకారం ఏర్పాటు అయిన బోర్డు అఫ్ గవర్నర్స్ తీసుకున్న నిర్ణయాలు, కుదుర్చుకున్న ఒప్పందాలు అమలు జరిగేలా చూడడానికి, బాధ్యతలు నిర్వర్తించడానికి ఈ బిల్లు అవకాశం కల్పిస్తుంది.
రెండు బిల్లులు ఇప్పుడు రాష్ట్రపతి ఆమోదం కోసం పంపబడతాయి.
రహదారి రవాణా, హైవేల మంత్రిత్వ శాఖ
వంతెనలు, ఇతర నిర్మాణాల ఆకృతులు & నిర్మాణాన్ని బలోపేతం చేయడానికి డీఎంఆర్సీతో ఎన్హెచ్ఏఐ ఒప్పందం
ప్రపంచ స్థాయి జాతీయ రహదారులను నిర్మించే ప్రయత్నాల్లో భాగంగా, వివిధ వంతెనలు/నిర్మాణాల ఆకృతులు, ఎన్హెచ్ఏఐ ప్రాజెక్టుల భద్రత అంశాలు, ఎన్హెచ్ఏఐ అధికార్ల సామర్థ్యాన్ని పెంచడానికి దిల్లీ మెట్రో రైల్ కార్పొరేషన్తో  ఎన్హెచ్ఏఐ ఈ రోజు ఒక అవగాహన ఒప్పందం కుదుర్చుకుంది. ఎన్హెచ్ఏఐ చైర్మన్ శ్రీ సంతోష్ కుమార్ యాదవ్, డీఎంఆర్సీ మేనేజింగ్ డైరెక్టర్ డా.వికాస్ కుమార్ సమక్షంలో ఎంవోయూపై సంతకాలు జరిగాయి. రెండు సంస్థల సీనియర్ అధికార్లు ఈ కార్యక్రమంలో పాల్గొన్నారు. దేశవ్యాప్తంగా జాతీయ రహదారులపై వంతెనలు, నిర్మాణాలు, సొరంగాలు, ఆర్ఈ గోడలకు సంబంధించిన ప్రణాళిక, రూపకల్పన, నిర్మాణం, నిర్వహణను సమీక్షించే ఎన్హెచ్ఏఐ 'డిజైన్ డివిజన్'ను ఈ ఒప్పందం బలోపేతం చేస్తుంది.
ఒప్పందం ప్రకారం, ప్రస్తుతం కొనసాగుతున్న ఎన్హెచ్ఏఐ ప్రాజెక్టుల్లోని అన్ని వంతెనలు/నిర్మాణాల ఆకృతుల సమీక్షించడంలో డీఎంఆర్సీ సేవలను అందిస్తుంది. ఎంపిక చేసిన వంతెనలు, నిర్మాణాలు, సొరంగాలు, ఆర్ఈ గోడలు, ఇతర ప్రత్యేక నిర్మాణాల ఆకృతులపైనా సమీక్ష ఉంటుంది. స్వతంత్ర్య వంతెనలు, ప్రత్యేక నిర్మాణాలను సమీక్షించేందుకు వివరణాత్మక ప్రాజెక్టు నివేదిక  దశలో ఎన్హెచ్ఏఐకి డీఎంఆర్సీ సాయం చేస్తుంది.
ఎంపిక చేసిన వంతెనలు, ప్రత్యేక నిర్మాణాల కట్టుబడి పద్ధతులు, తాత్కాలిక నిర్మాణాలు, ఆవిష్కరణ పద్ధతులను సమీక్షించడంలోనూ డీఎంఆర్సీ సాయం చేస్తుంది. దీంతోపాటు, ఎన్హెచ్ఏఐ అధికారుల సామర్థ్యం పెంచడానికి ప్రత్యేక శిక్షణ కార్యక్రమాలను డీఎంఆర్సీ నిర్వహిస్తుంది.
ఈ ఒప్పందం రెండేళ్ల పాటు అమల్లో ఉంటుంది. ఉత్తమ విధానాలను పంచుకోవడం, దేశ నిర్మాణ లక్ష్యంలో దోహదపడే రవాణా అవస్థాపన నెట్వర్క్ను మెరుగుపరిచేందుకు కలిసి పనిచేయడం వంటి అంశాల్లో రెండు ప్రభుత్వ సంస్థల మధ్య సహకారాన్ని ఈ చొరవ ప్రతిబింబిస్తుంది.
ప్రధాన మంత్రి కార్యాలయం
ఎస్ సిఒశిఖర సమ్మేళనం జరిగిన సందర్భం లో తుర్కీ గణతంత్రం అధ్యక్షుడు శ్రీ రెసిప్ తైయ్యప్అర్దోగన్ తో సమావేశమైన ప్రధాన మంత్రి
1. ప్రధాన మంత్రి శ్రీ నరేంద్ర మోదీ ఉజ్ బెకిస్తాన్ లోని సమర్ కంద్ లో 2022 సెప్టెంబర్ 16వ తేదీ న ఎస్ సిఒ శిఖర సమ్మేళనం జరిగిన సందర్భం లో తుర్కీ గణతంత్రం అధ్యక్షుడు శ్రీ రెసిప్ తైయ్యప్ అర్దోగన్ తో సమావేశమయ్యారు.
2. భారతదేశం – తుర్కీ సంబంధాల ను ఇద్దరు నేత లు సమీక్షించారు. ఇటీవల కొన్నేళ్ల లో ఆర్థిక సంబంధాలు ప్రత్యేకించి ద్వైపాక్షిక వ్యాపారం లో నమైదు అయిన వృద్ధి ని వారు గమనిస్తూ, ఆర్థికపరమైనటువంటి మరియు వాణిజ్యపరమైనటువంటి సంబంధాలను మరింత గా విస్తరించుకొనేందుకు అవకాశాలు ఉన్నాయి అనే విషయాన్ని అంగీకరించారు.
3. నేత లు ఇరువురు ప్రాంతీయ ఘటన క్రమాలు మరియు ప్రపంచ ఘటన క్రమాల పైన కూడా వారి అభిప్రాయాల ను ఒకరి దృష్టికి మరొకరు తీసుకు వచ్చారు. ఒక్క ద్వైపాక్షిక అంశాలపైనే కాక, ప్రాంతం లబ్ధి కోసం కూడాను క్రమం తప్పక సంపర్కం కొనసాగించాలనే విషయం లో ఇద్దరు నేత లు సమ్మతి ని వ్యక్తం చేశారు.
సమర్ కంద్
సెప్టెంబర్ 16, 2022
గృహ నిర్మాణం మరియు పట్టణ వ్యవహారాల మంత్రిత్వ శాఖ
కోవిడ్ 19 నేపథ్యంలో నివాసాల కేటాయింపుదారులకు 15 రోజుల సడలింపు
ప్రభుత్వ గృహ వసతి వాడుకుంటున్నవారు ఇప్పుడున్న కోవిడ్ సంక్షోభం నేపథ్యంలో జులై 15 వరకు వాటిలోనే ఉండవచ్చు. ఈ మేరకు గృహ, పట్టణ వ్యవహారాల మంత్రిత్వశాఖ నివాస భవనాల కేటాయింపు దారులకు అదనంగా 15 రోజుల అవకాశం కల్పించింది. అంతకుముందు మే 5న ఇచ్చిన ఆదేశాల ప్రకారం పొడిగింపు జూన్ ఆఖరు వరకు ఉండగా ఇప్పుడు అదనంగా మరో 15 రోజులు ఇచ్చింది. కొత్త ఇళ్ళు అద్దెకు తీసుకోవటంలో ఎదురవుతున్న ఇబ్బందులను ప్రస్తావిస్తూ కేటాయింపు దారులు పంపుకున్న వినతి పత్రాలను మంత్రిత్వశాఖ పరిగణనలొకి తీసుకుంది. కోవిడ్ కారణంగా ఇళ్లలోను సామాను బదలాయింపుకు కార్మికులు అందుబాటులో లేకపోవటం లాంటి సమస్యలను వారు తమ వినతిపత్రాల్లో పేర్కొన్నారు. దీంతో వీరంతా ఖాళీ చేయటానికి గడువును జులై 15 వరకూ పొడిగిస్తూ, ఆ తరువాత కొనసాగిన పక్షంలో జరిమానా/మార్కెట్ అద్దె వసూలు చేయాల్సి ఉంటుందని జూన్ 22 నాటి ఆఫీస్ మెమొరాండం నెం.12035/2/2020 లో పేర్కొంది.
రసాయనాలు, ఎరువుల మంత్రిత్వ శాఖ
ప్రభుత్వానికి పద్దెనిమిదవ డివిడెండ్ చెల్లించిన మినీరత్న-II కంపెనీ ఎఫ్సీఐ ఆరావళి జిప్సమ్ & మైన్స్ ఇండియా లిమిటెడ్
రసాయనాలు & ఎరువుల మంత్రిత్వ శాఖ ఆధ్వర్యంలోని కేంద్ర ప్రభుత్వ రంగ సంస్థ అయిన ఎఫ్సీఐ ఆరావళి జిప్సమ్ & మినరల్స్ ఇండియా లిమిటెడ్, చైర్మన్ & మేనేజింగ్ డైరెక్టర్ బ్రిగేడియర్ అమర్ సింగ్ రాథోడ్.. కేంద్ర రసాయనాలు, ఎరువుల శాఖ మంత్రి డాక్టర్ మన్సుఖ్ మాండవ్యకు రూ.2,60,00,000/-  విలువైన డివిడెండ్ చెక్కును అందించారు. ఎరువుల శాఖ కార్యదర్శి శ్రీ రాజేష్ కుమార్ చతుర్వేది సమక్షంలో చైర్మన్ & మేనేజింగ్ డైరెక్టర్ ఈ చెక్కును అందజేశారు. ఈ సందర్భంగా కంపెనీ సాధించిన ఫలితాలు, వృద్ధిని మంత్రి అభినందించారు. ఈ కంపెనీ మరింతగా అభివృద్ధి చెందుతుందని, ప్రభుత్వానికి అధిక డివిడెండ్లను అందజేస్తుందని ఆయన ఆశాభావాన్ని వ్యక్తం చేశారు. కంపెనీ వివిధ రకాల
ప్రణాళికలతో ముందుకు సాగుతోందని, పొటాష్ మరియు రాక్ ఫాస్ఫేట్ వంటి ఎరువుల ఖనిజాలతో మైనింగ్లోకి ప్రవేశించే ప్రణాళికలలో ఉందని సీఎండీ ఈ సందర్భంగా తెలియజేశారు. దీనికి తోడు సమీప భవిష్యత్తులో బయో మరియు కెమికల్ ఎరువుల ఉత్పత్తి రంగంలోకి కూడా కంపేనీ ప్రవేశించాలని యోచిస్తోందని వివరించారు. జోధ్పూర్ మైనింగ్ ఆర్గనైజేషన్  నుండి విడదీసిన తర్వాత 14.02.2003న ఎఫ్షీఐ ఆరావళి జిప్సమ్ & మినరల్స్ ఇండియా లిమిటెడ్  విలీనం చేయబడింది. ఈ కంపెనీ తన కొత్త వ్యాపారాన్ని 01.04.2003 నుంచి రూ. 10 కోట్ల అధీకృత మూలధనంతో ప్రారంభించబడింది. గడిచిన రూ. 18 సంవత్సరాల స్వల్ప వ్యవధిలో ఈ సంస్థ భారత ప్రభుత్వానికి రూ. 113.94 డివిడెండ్ను చెల్లించింది.
ప్రధాన మంత్రి కార్యాలయం
మహా నవమి నాడు మాత సిద్ధిదాత్రి కి ప్రార్థన చేసిన ప్రధాన మంత్రి
నవరాత్రి ఉత్సవాల లో భాగం గా మహా నవమి నాడు మాత సిద్ధిదాత్రి ని ప్రధాన మంత్రి శ్రీ నరేంద్ర మోదీ ప్రార్థించారు; ప్రతి ఒక్కరి కి దేవి మాత ఆశీర్వాదాల ను ప్రసాదించాలి అంటూ ప్రధాన మంత్రి ఆకాంక్షించారు.
ప్రధాన మంత్రి ఒక ట్వీట్ లో-
‘‘నవరాత్రి ఉత్సవ దినాల లో భాగం గా మంగళప్రద మహా నవమి దినాన మాత సిద్ధిదాత్రి ని పూజించడం జరుగుతుంది. దేవి మాత ఆశీర్వాదాల తో ప్రతి ఒక్కరి కి వారు ఆశించిన సిద్ధి ప్రాప్తించాలి అని నేను కోరుకొంటున్నాను. మాత భక్త జనం కోసం దేవి స్తుతి ని ఇదుగో ఇక్కడ జతపరుస్తున్నాను.. https://t.co/YYTr3oNm5Y ను సందర్శించగలరు.’’
అని పేర్కొన్నారు.
(
ప్రధాన మంత్రి కార్యాలయం
వివిధ పండుగల సందర్భంగా దేశ ప్రజలకు ప్రధానమంత్రి శుభాకాంక్షలు
దేశంలోని వివిధ ప్రాంతాల్లో పండుగల వేళ ప్రధానమంత్రి శ్రీ నరేంద్ర మోదీ ప్రజలందరికీ శుభాకాంక్షలు తెలిపారు. ఈ మేరకు “భారతదేశమంతటా పర్వదిన సంబరాలు సాగుతున్న నేపథ్యంలో ప్రజలందరికీ నా శుభాకాంక్షలు. ఈ పండుగల వేళ దేశవ్యాప్తంగా సౌభ్రాత్ర స్ఫూర్తి నిండాలని ఆకాంక్షిస్తున్నాను. అదేవిధంగా అందరికీ సుఖసంతోషాలతోపాటు మంచి ఆరోగ్యం సిద్ధించాలని ప్రార్థిస్తున్నాను. రాబోయే రోజుల్లో కోవిడ్-19 మహమ్మారిపై పోరాటంలో మన సామూహిక శక్తి మరింత ఇనుమడించాలని కోరుకుంటున్నాను. ‘శుభో నబో బర్షో!’ , ‘పొయిలా బొయిషాఖి’  శుభాకాంక్షలు’. ఏడాదంతా అద్భుతంగా సాగాలి... ప్రతి ఒక్కరూ సంపూర్ణ ఆరోగ్యంతో, సౌభాగ్యంతో విలసిల్లాలి. అందరికీ ‘విషు’ శుభాకాంక్షలు! ఈ కొత్త సంవత్సరంలో క్రొంగొత్త శక్తి, ఆశాభావాలు ఉద్భవించాలి. రాబోయే ఏడాది అందరి జీవితాల్లో మంచి ఆరోగ్యాన్ని, శ్రేయస్సును నింపాలి. అందరికీ ‘పుత్తాండు’  శుభాకాంక్షలు. ఈ ఏడాదంతా సంతోషంతో, ఆరోగ్య సౌభాగ్యంతో వర్ధిల్లాలి. ‘బోహాగ్ బిహు’ శుభాకాంక్షలు’’ అని వివిధ రాష్ట్రాల ప్రజలకు ఆయా భాషల్లో ట్విట్టర్ద్వారా ప్రధానమంత్రి శుభాకాంక్షలు తెలిపారు.
(
ఆరోగ్య, కుటుంబ సంక్షేమ మంత్రిత్వ శాఖ
అరుదైన వ్యాధుల కోసం జాతీయ విధానం అమలుపై నవీకరణ
అరుదైన వ్యాధులతో బాధపడుతున్న రోగులకు చికిత్స మరియు సంరక్షణ కోసం సౌకర్యాలను అందించడానికి, ఎనిమిది  సెంటర్ ఆఫ్ ఎక్సలెన్స్లు నోటిఫై చేయబడ్డాయి, ఇవి అరుదైన వ్యాధుల నిర్ధారణ, నివారణ మరియు చికిత్స కోసం సౌకర్యాలతో కూడిన ప్రధాన ప్రభుత్వ తృతీయ ఆసుపత్రులు. ఎక్సలెన్స్ కేంద్రాల జాబితా  క్రింద ఇవ్వబడ్డాయి:
1. ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, న్యూఢిల్లీ
2. మౌలానా ఆజాద్ మెడికల్ కాలేజ్, న్యూఢిల్లీ
3. సంజయ్ గాంధీ పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ సైన్సెస్, లక్నో
4. పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్, చండీగఢ్
5. సెంటర్ ఫర్ DNA ఫింగర్ ప్రింటింగ్ & డయాగ్నోస్టిక్స్, హైదరాబాద్
6. కింగ్ ఎడ్వర్డ్ మెడికల్ హాస్పిటల్, ముంబై
7. ఇన్స్టిట్యూట్ ఆఫ్ పోస్ట్-గ్రాడ్యుయేట్ మెడికల్ ఎడ్యుకేషన్ అండ్ రీసెర్చ్, కోల్కతా
8. బెంగళూరులోని ఇందిరా గాంధీ హాస్పిటల్తో సెంటర్ ఫర్ హ్యూమన్ జెనెటిక్స్ .
అరుదైన వ్యాధులతో బాధపడుతున్న రోగులకు ఆర్థిక సహాయాన్ని అందించడానికి సంబంధించి, 2021 జాతీయ అరుదైన వ్యాధుల పాలసీ కింద అందించిన నిబంధనల ఆధారంగా, వ్యాధులు/ రుగ్మతలకు ఒక సారి నివారణ చికిత్స  అని సమర్పించబడింది. ), RAN యొక్క గొడుగు పథకం కింద ఆర్థిక మద్దతు అందించబడుతుంది అంటే రూ. వరకు మొత్తం. 20 లక్షలను అర్హులైన లబ్ధిదారులకు మాత్రమే కేంద్ర ప్రభుత్వం అందజేస్తుంది. దీర్ఘకాలిక / జీవితకాల చికిత్స అవసరమయ్యే వ్యాధులకు సాపేక్షంగా తక్కువ ఖర్చుతో కూడిన చికిత్స , రాష్ట్ర ప్రభుత్వాల ద్వారా ఆర్థిక సహాయం అందించబడుతుంది. ఖచ్చితమైన చికిత్స అందుబాటులో ఉన్నప్పటికీ చాలా ఎక్కువ ఖర్చుతో కూడిన మరియు జీవితకాల చికిత్స , వ్యక్తులు మరియు కార్పొరేట్ దాతల నుండి స్వచ్ఛంద విరాళాలను ఆహ్వానించడానికి డిజిటల్ ప్లాట్ఫారమ్ను రూపొందించడం ద్వారా పాలసీ రోగులకు సహాయం అందిస్తుంది. వివిధ సెంటర్స్ ఆఫ్ ఎక్సలెన్స్ కి విరాళాలు ఇవ్వడానికి మరియు ఈ CoEల ద్వారా రోగుల చికిత్స కోసం దాతలు ఎంపిక చేసుకోవచ్చు. నిధులను వికేంద్రీకృత పద్ధతిలో వినియోగించాలి, అంటే ప్రతి సెంటర్ ఆఫ్ ఎక్సలెన్స్ కి దాని స్వంత అరుదైన వ్యాధి నిధి ఉంటుంది, ఇది సంబంధిత ఇన్ఛార్జ్ ఆమోదంతో వినియోగించబడుతుంది.
డిపార్ట్మెంట్ ఆఫ్ బయోటెక్నాలజీ యూనిక్ మెథడ్స్ ఆఫ్ మేనేజ్మెంట్ ఆఫ్ ఇన్హెరిటెడ్ డిజార్డర్స్  చొరవ కింద జెనెటిక్ డయాగ్నొస్టిక్ యూనిట్లు అంటే నేషనల్ ఇన్హెరిటెడ్ డిజార్డర్స్ అడ్మినిస్ట్రేషన్ కేంద్రాల  స్థాపనకు మద్దతునిచ్చింది. జనన పూర్వ పరీక్ష; హ్యూమన్ జెనెటిక్స్  విభాగంలో నైపుణ్యం కలిగిన వైద్యులను తయారు చేసేందుకు శిక్షణా కార్యక్రమం; మరియు గర్భిణీ స్త్రీలు మరియు నవజాత శిశువుల కోసం సమగ్ర వైద్య సంరక్షణను అందించడానికి ఆకాంక్ష జిల్లాలలో వారసత్వంగా వచ్చిన జన్యు వ్యాధుల నిర్ధారణ కోసం స్క్రీనింగ్ ప్రోగ్రామ్. డిపార్ట్మెంట్ ఆఫ్ బయోటెక్నాలజీ యొక్క స్వయంప్రతిపత్త సంస్థలు. సెంటర్ ఫర్ DNA ఫింగర్ప్రింటింగ్ అండ్ డయాగ్నోస్టిక్స్ , హైదరాబాద్ మరియు నేషనల్ ఇన్స్టిట్యూట్ ఆఫ్ బయోమెడికల్ జెనోమిక్స్ , కళ్యాణి కూడా అరుదైన మరియు జన్యుపరమైన రుగ్మతలకు జన్యు పరీక్ష మరియు కౌన్సెలింగ్ సేవలను అందిస్తున్నాయి.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
ప్రధాన మంత్రి కార్యాలయం
అసమ్ లోని గోల్ పాడా లో హెచ్ పిసిఎల్ కి చెందిన ఎల్ పిజి బాట్ లింగ్ ప్లాంటు ను దేశ ప్రజల కు అంకితం చేయడాన్ని ప్రశంసించిన ప్రధాన మంత్రి
అసమ్ లోని గోల్ పాడా లో హెచ్ పిసిఎల్ కు చెందిన ఎల్ పిజి బాట్ లింగ్ ప్లాంటు ను దేశ ప్రజల కు అంకితం చేయడాన్ని ప్రధాన మంత్రి శ్రీ నరేంద్ర మోదీ ప్రశంసించారు. ఈ చర్య ద్వారా అసమ్, త్రిపుర మరియు మేఘాలయ లలో వినియోగదారుల కు అత్యధిక సహాయం లభిస్తుంది అని ఆయన అన్నారు.
పెట్రోలియమ్ మరియు సహజ వాయువు శాఖ సహాయ మంత్రి చేసిన కొన్ని ట్వీట్ లకు ప్రధాన మంత్రి ప్రతిస్పందిస్తూ -
‘‘ఈ చర్య ద్వారా అసమ్, త్రిపుర మరియు మేఘాలయ లలో వినియోగదారుల కు అత్యధిక సహాయం లభిస్తుంది.’’ అని ఒక ట్వీట్ లో పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
మహారాష్ట్రలోని అహ్మద్నగర్లో సీనియర్ సిటిజన్లకు రోజువారీ జీవన సహాయాలు మరియు సహాయక పరికరాలను అందించడం కోసం రాష్ట్రీయ వయోశ్రీ యోజన కింద పంపిణీ శిబిరాన్ని ప్రారంభించేందుకు కేంద్ర సామాజిక న్యాయం మరియు సాధికారత మంత్రి డా. వీరేంద్ర కుమార్
వివిధ విభాగాలకు చెందిన రోజువారీ జీవన సహాయాలు మరియు సహాయక పరికరాలు రూ. 37.59 కోట్లు అహ్మద్నగర్ జిల్లాలో పంపిణీ చేయనున్నారు
కేంద్ర సామాజిక న్యాయం మరియు సాధికారత మంత్రి డాక్టర్ వీరేంద్ర కుమార్ భారత ప్రభుత్వ సామాజిక న్యాయం మరియు సాధికారత మంత్రిత్వ శాఖ యొక్క 'రాష్ట్రీయ వయోశ్రీ యోజన'  కింద సీనియర్ సిటిజన్లకు రోజువారీ జీవన సహాయాలు మరియు సహాయక పరికరాల పంపిణీ శిబిరాన్ని ప్రారంభించనున్నారు. సామాజిక న్యాయం మరియు సాధికారత విభాగం ALIMCO మరియు జిల్లా పరిపాలన, అహ్మద్నగర్తో కలిసి 28.02.2022న నిషా లాన్, కేద్గావ్, నగర్-పూణే రోడ్, అహ్మద్నగర్, మహారాష్ట్రలో ఉదయం 11 గంటలకు నిర్వహించబడుతుంది.
శ్రీ రాందాస్ అథ్వాలే, కేంద్ర సామాజిక న్యాయం మరియు సాధికారత శాఖ సహాయ మంత్రి, డాక్టర్ సుజయ్విఖేపాటిల్, పార్లమెంటు సభ్యుడు , అహ్మద్నగర్తో పాటు జిల్లాకు చెందిన ఇతర స్థానిక ప్రజాప్రతినిధులు మరియు సీనియర్ అధికారులు కూడా ఈ కార్యక్రమంలో పాల్గొంటారు.
గత సంవత్సరం అక్టోబర్ మరియు నవంబర్ నెలల్లో ALIMCO నిర్వహించిన మూల్యాంకన శిబిరాల్లో మొత్తం 37401 మంది సీనియర్ సిటిజన్ లబ్దిదారులను గుర్తించడం జరిగింది, ఇందులో 320833 మంది రోజువారీ జీవన సహాయకాలు మరియు వివిధ కేటగిరీల సహాయక పరికరాల విలువ రూ. 37.59 కోట్లు. కోవిడ్-19 మహమ్మారి దృష్ట్యా డిపార్ట్మెంట్ రూపొందించిన SOPని అనుసరించడం ద్వారా అహ్మద్నగర్ జిల్లాలో బ్లాక్/పంచాయత్ స్థాయిలలో పంపిణీ చేయబడతాయి.
ఫిబ్రవరి 28న కెద్గావ్లోని నాషా లాన్లో జరగనున్న ప్రారంభోత్సవ శిబిరంలో, 4800 డైలీ లివింగ్ ఎయిడ్స్ మరియు వీల్చైర్లు, వాకింగ్ స్టిక్స్, కళ్లద్దాలు, కట్టుడు పళ్ళు, వినికిడి పరికరాలు, సీటుతో వాకింగ్ స్టిక్, వాకింగ్ స్టిక్, టెట్రాపాడ్, టెట్రాపాడ్, వంటి సహాయక పరికరాలు. 895 మంది సీనియర్ సిటిజన్ లబ్ధిదారులకు ట్రైపాడ్, కమోడ్తో కూడిన చక్రాల కుర్చీ, స్పైనల్ సపోర్టు మొదలైనవి పంపిణీ చేయబడతాయి. అహ్మద్నగర్ జిల్లాలోని ఇతర ప్రదేశాలలో తదుపరి పంపిణీ శిబిరాలు తరువాత నిర్వహించబడతాయి.
యువజన వ్యవహారాలు, క్రీడల మంత్రిత్వ శాఖ
టోక్యో ఒలింపిక్స్ 2020 కోసం భారత జట్టు సన్నద్ధతను సమీక్షించిన శ్రీ అనురాగ్ ఠాకూర్ అధ్యక్షతన సమావేశమైన ఉన్నత స్థాయి కమిటీ
టోక్యో ఒలింపిక్స్ 2020లో పాల్గొనడానికి భారత జట్టు చేస్తున్న సన్నాహాలను ఈ రోజు న్యూఢిల్లీలో యువజన వ్యవహారాలు మరియు క్రీడల శాఖ మంత్రి శ్రీ అనురాగ్ ఠాకూర్ అధ్యక్షతన జరిగిన ఏడవ ఉన్నత స్థాయి సమావేశం సమీక్షించింది. యువజన వ్యవహారాలు మరియు క్రీడల శాఖ సహాయ మంత్రి శ్రీ నిషిత్ ప్రమానిక్ ఈ సమావేశానికి హాజరయ్యారు. క్రీడల శాఖ కార్యదర్శి శ్రీ రవి మిట్టల్, సాయ్ డిజి శ్రీ సందీప్ ప్రధాన్, భారత ఒలింపిక్ సంఘం అధ్యక్షుడు శ్రీ నరీందర్ బాత్రా, క్రీడల శాఖ సీనియర్ అధికారులు ఈ సమావేశంలో పాల్గొన్నారు.
సమావేశంలో టోక్యో ఒలింపిక్స్కు ఎంపికైన క్రీడాకారులకు ప్రపంచ స్థాయి శిక్షణ ఇవ్వడంతో పాటు వారికి కల్పించవలసిన సౌకర్యాలతో సహా వివిధ అంశాలను చర్చించారు.
చీర్ ఫర్ ఇండియా కార్యక్రమ నిర్వహణతో పాటు క్రీడాకారులతో జూలై 13వ తేదీన ప్రధానమంత్రి శ్రీ నరేంద్ర మోదీ జరిపే సమావేశ నిర్వహణకు తీసుకోవలసిన చర్యలపై అధికారులతో శ్రీ అనురాగ్ సింగ్ ఠాకూర్ చర్చలు జరిపారు. క్రీడలు ప్రారంభం కాకముందే భారత క్రీడాకారులతో సమావేశమై వారిని ఉత్సాహ పరచడానికి టోక్యో ఒలింపిక్స్ కు ఎంపిక అయిన వారితో సమావేశం కావాలని ప్రధానమంత్రి నిర్ణయించారు. క్రీడాకారులతో ప్రధానమంత్రి మధ్య జరిగే సంభాషణ దూరదర్శన్ తో పాటు వివిధ ప్రభుత్వ సామాజిక మాధ్యమాల్లో ప్రత్యక్ష ప్రసారం అవుతుంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
తీర ప్రాంత మత్స్య సంపదను పునరుజ్జీవింపజేసేందుకు సముద్రతలంలో కృత్రిమ గుట్టల ను పీ ఎం ఎం ఎస్ వై పథకం కింద మత్స్యశాఖ ప్రోత్సహిస్తోంది.
126 కోట్ల రూపాయల పెట్టుబడితో 10 తీరప్రాంత రాష్ట్రాలకు 732 కృత్రిమ రీఫ్ యూనిట్లను డీ ఓ ఎఫ్ మంజూరు చేసింది.
తీర ప్రాంత మత్స్య సంపదను పునరుజ్జీవింపజేసే సుస్థిర పద్ధతులను ప్రోత్సహించేందుకు, ప్రధాన మంత్రికి చెందిన కేంద్ర ప్రాయోజిత పథకం లో "సమీకృత ఆధునిక తీర మత్స్యకార గ్రామాలు" కింద ఉప-కార్యకలాపంగా మొత్తం రూ.126 కోట్ల పెట్టుబడితో 10 తీరప్రాంత రాష్ట్రాలకు 732 కృత్రిమ రీఫ్ యూనిట్లను మత్స్యశాఖ మంజూరు చేసింది. మత్స్య సంపద యోజన  ఫిషరీ సర్వే ఆఫ్ ఇండియా  మరియు ఐసీఏఆర్-సెంట్రల్ మెరైన్ ఫిషరీస్ రీసెర్చ్ ఇన్స్టిట్యూట్  సాంకేతిక సహకారంతో ఈ ప్రాజెక్టులు అమలు చేయబడుతున్నాయి. అన్ని రాష్ట్రాలు తమ స్థల ఎంపిక ప్రక్రియను పూర్తి చేయగా, కేరళ మరియు మహారాష్ట్ర రాష్ట్రాలు పనుల అమలు కోసం టెండర్ ప్రక్రియను పూర్తి చేశాయి. ఈ విధంగా అన్ని ప్రాజెక్టులు జనవరి 2024 నాటికి పూర్తి చేయాలని భావిస్తున్నారు.
తీరప్రాంత జలాల్లో కృత్రిమ దిబ్బలను ఏర్పాటు చేయడం మరియు అన్ని తీరప్రాంత రాష్ట్రాలలో సముద్ర గడ్డిబీడు కార్యక్రమాలను చేపట్టడం ద్వారా తీర ప్రాంత మత్స్య సంపదను పునరుజ్జీవింపజేసి, చేపల నిల్వలను పునరుద్ధరించాలనే వ్యూహం రూపొందిస్తున్నారు.
కృత్రిమ దిబ్బలు అనేవి సహజ ఆవాసాలను పునరుద్ధరించడానికి, మెరుగుపరచడానికి, ఉత్పాదకతను పెంచడానికి మరియు మత్స్య సంపద అధిక నివాసత తో సహా జల వనరులను నిర్వహించడానికి ఉపయోగించే ఇంజనీరింగ్ సాంకేతిక జోక్యాలు. కృత్రిమ దిబ్బల ఏర్పాటు ఈ క్రింది అనేక రూపాల్లో ప్రయోజనకరంగా ఉంటుంది:
సహజ రీఫ్ల మాదిరిగానే, ఏ ఆర్ లు చేపలను సమగ్రపరచడానికి మరియు చేపలు నివసించడానికి మరియు పెరగడానికి నివాసతను అందిస్తాయి, తీరప్రాంతాలలో అలల తాకిడి తగ్గిస్తాయి, సముద్ర పర్యావరణ వ్యవస్థ పునరుత్పత్తికి సహాయపడతాయి మరియు కార్బన్ సింక్గా పనిచేస్తాయి. సి ఎం ఎఫ్ ఆర్ ఐ ప్రకారం, చేపల పట్టుబడి రేట్లు మరియు సామర్థ్యాన్ని రెండు నుండి మూడు రెట్లు పెంచవచ్చు, తద్వారా ఇంధనం మరియు శక్తి ఖర్చులను ఆదా చేయడం వలన ఆదాయం పెరుగుతుంది.
పగడాలు, శైవలాలు మరియు పాచి వంటి సముద్ర జీవులకు అతుక్కొని పెరగడానికి గట్టి ఉపరితలాన్ని అందిస్తాయి. ఇవి సముద్రపు గడ్డిబీడులకు అనుకూలమైన పరిస్థితులను అందిస్తాయి మరియు చేపల పెంపకం మరియు నర్సరీలకు మైదానాలుగా పనిచేస్తాయి.
అలంకార చేపల పెంపకం, స్నార్కెలింగ్, ఎకో-టూరిజం, డైవింగ్ కోసం అనువైన ప్రాంతాలను సృష్టించడం మరియు సంఘర్షణను తగ్గించడం లో కృత్రిమ రీఫ్ లు సహాయపడతాయి.
కృత్రిమ రీఫ్ నిర్మాణాలు సమీప తీర ప్రాంతాలలో దిగువ ట్రాలింగ్ను నియంత్రిస్తాయి, తద్వారా సముద్ర పర్యావరణం పునరుత్పత్తికి మరియు చిన్న-స్థాయి మత్స్యకారులు అధిక చేపల పట్టుబడి పొందడంలో సహాయపడుతుంది.
ఒక 300 ఎం 3 కృత్రిమ రీఫ్ 25-30 నాన్-మెకనైజ్డ్ బోట్లకు  చేపల పట్టుబడికి సమానమని భావిస్తున్నారు.
మత్స్యరంగంలో సుస్థిరమైన మరియు బాధ్యతాయుతమైన తీరప్రాంత అభివృద్ధి ద్వారా నీలి విప్లవాన్ని తీసుకురావడానికి రూ. 20,050 కోట్ల అత్యధిక పెట్టుబడి తో మే 2020లో పీ ఎం ఎస్ ఎస్ వై ని ప్రారంభించింది. సంవత్సరాలుగా పెరిగిన చేపల వేట కార్యకలాపాలు తీరప్రాంత మత్స్య సంపద నుండి తలసరి దిగుబడిని తగ్గించాయి, దీనితో భారీ చేపల వేట కోసం ఒత్తిడికి దారితీసింది, దిగువ ట్రాలింగ్ కారణంగా చేపలు పట్టే స్థలాలను కోల్పోవడం మొదలైనవాటి ఫలితంగా ఆదాయం తగ్గింది మరియు మత్స్యకారులు లోతైన జలాలకు వెళ్లవలసి వచ్చింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
అధిక సంరక్షణ విలువ ముఖ్యమైన పరిపాలనా నివేదికల సంరక్షణకు డీఏఆర్పీజీ ప్రయత్నాలు
స్వచ్ఛత కార్యక్రమం 2.0 పురస్కరించుకొని డీఏఆర్పీజీ  తన గ్రంథాలంలో ఉన్న ప్రజా పాలన, సెక్రటేరియట్ పునర్వ్యవస్థీకరణ, ప్రభుత్వ కార్యాలయాల సంస్థ & సిబ్బంది నియామకం, వాటి కోసం చేపట్టిన పరిష్కార చర్యలకు సంబంధించిన పత్రాలు, వలస రాజ్యాల యుగానికి సంబంధించిన కొన్ని ముఖ్యమైన నివేదికలను భద్రపరచే చర్యలను ప్రారంభించింది. విభజన మరియు యూరోపియన్ అధికారుల పదవీ విరమణ ద్వారా సిబ్బందిని కోల్పోవడం మరియు కొత్తగా పుట్టిన ప్రతి దేశం ఎదుర్కోవాల్సిన అనేక అంశాలతో కూడిన ప్రతాలను సంరక్షించే చర్యలను డీఏఆర్పీజీ చేపట్టింది. ఈ నివేదికలలో కొన్ని 1908, 1919, 1927 నాటి నుంచి దేశ విభజన వరకు గల వివిధ పత్రాలు ఉన్నాయి. స్వచ్ఛత కార్యక్రమం 2.0 గౌరవనీయులైన కేంద్ర సిబ్బంది శాఖ సహాయ మంత్రి శ్రీ జితేంద్ర సింగ్ 2022 అక్టోబర్ 22వ తేదీన డీఏఆర్పీజీని సందర్శించారు. ఈ సందర్భంగా పరిపాలన మరియు పాలన గురించిన అధిక ప్రాముఖ్యత మేటి విలువ కలిగి ఉన్న రికార్డులు సంరక్షించవలసిన ప్రాముఖ్యతను గురించి నొక్కిచెప్పారు. చారిత్రక ప్రాముఖ్యత కలిగిన కీలకమైన రికార్డులలో పొందుపరిచిన వారసత్వ సంపదను కాపాడేందుకు అధిక ఆర్కైవల్ విలువ కలిగిన కొన్ని ముఖ్యమైన రికార్డులను రూపొందించాల్సిన విషయాన్ని మంత్రి ఉద్ఘాటించారు. ప్రత్యేక కార్యక్రమం సందర్భంగా నేషనల్ ఆర్కైవ్స్ ఆఫ్ ఇండియా  మద్దతుతో ముఖ్యమైన రికార్డులను భద్రపరచడానికి విభాగం ప్రత్యేక కార్యాచరణను ప్రారంభించింది. అదే సమయంలో, కొన్ని ముఖ్యమైన నివేదికలను రూపొందించే పని కూడా జరుగుతోంది.